b'\n_START_ARTICLE_\nOrganizarea administrativ\xc4\x83 a Fran\xc8\x9bei\n_START_SECTION_\nFran\xc8\x9ba de peste m\xc4\x83ri\n_START_PARAGRAPH_\nRepublica francez\xc4\x83 este de asemenea constituit\xc4\x83 din mai multe diviziuni administrative ale teritoriilor care nu se situeaz\xc4\x83 \xc3\xaen Fran\xc8\x9ba metropolitan\xc4\x83. Aceste diviziuni corespund gradelor de independen\xc8\x9b\xc4\x83 ale acestor teritorii fa\xc8\x9b\xc4\x83 de metropol\xc4\x83.\n_START_SECTION_\nNoua Caledonie\n_START_PARAGRAPH_\nNoua Caledonie nu este o colectivitate teritorial\xc4\x83, dar are un statut specific ce \xc3\xaei garanteaz\xc4\x83 un grad sporit de autonomie. Un referendum local va decide, printre altele, \xc3\xaencep\xc3\xa2nd cu 2014 asupra gradului s\xc4\x83u de autonomie sau despre o eventual\xc4\x83 independen\xc8\x9b\xc4\x83. Ea posed\xc4\x83 un congres ce alege guvernul. Libertatea legislativ\xc4\x83 acordat\xc4\x83 Noii Caledonii este actualmente cea mai important\xc4\x83 dintre toate teritoriile franceze. Noua Caledonie este divizat\xc4\x83 \xc3\xaen trei provincii (Nord, Sud \xc8\x99i provincia insulelor Loyaut\xc3\xa9), la r\xc3\xa2ndul lor divizate \xc3\xaen 33 comune (din care una este partajat\xc4\x83 \xc3\xaentre 2 provincii).\n_START_SECTION_\nNa\xc8\x9bionalitatea \xc8\x99i cet\xc4\x83\xc8\x9benia francez\xc4\x83\n_START_PARAGRAPH_\nCriteriile pentru a ob\xc8\x9bine cet\xc4\x83\xc8\x9benia francez\xc4\x83 sunt identice \xc3\xaen toate teritoriile franceze, inclusiv cele de peste m\xc4\x83ri. To\xc8\x9bi cet\xc4\x83\xc8\x9benii francezi, indiferent de unde locuiesc, au drept de vot \xc3\xaen cadrul alegerilor preziden\xc8\x9biale \xc8\x99i legislative._NEWLINE_Conform capitolului din codul civil francez relativ la imigra\xc8\x9bie, la sejurul str\xc4\x83inilor \xc3\xaen Fran\xc8\x9ba \xc8\x99i la na\xc8\x9bionalitate, termenul "\xc3\xaen Fran\xc8\x9ba" semnific\xc4\x83: teritoriul metropolitan, departamentele \xc8\x99i colectivit\xc4\x83\xc8\x9bile de peste m\xc4\x83ri c\xc3\xa2t \xc8\x99i Noua Caledonie \xc8\x99i teritoriile australe \xc8\x99i antarctice franceze.\n_START_SECTION_\nUniunea European\xc4\x83\n_START_PARAGRAPH_\nFran\xc8\x9ba metropolitan\xc4\x83 \xc8\x99i regiunile franceze de peste m\xc4\x83ri fac parte integrant\xc4\x83 din Uniunea European\xc4\x83, regiunile de peste m\xc4\x83ri fiind considerate ca regiuni ultraperiferice ale acesteia. _NEWLINE_Celelate teritorii ale republicii franceze nu fac parte din teritoriul comunitar, chiar dac\xc4\x83 reziden\xc8\x9bii acestora care posed\xc4\x83 cet\xc4\x83\xc8\x9benia francez\xc4\x83 voteaz\xc4\x83 \xc3\xaen cadrul alegerilor europene. Unele tratate ale Uniunii Europene pot fi aplicate \xc3\xaen unele teritorii (Euratom \xc8\x99i Euro se aplic\xc4\x83 \xc3\xaen Mayotte \xc8\x99i Saint-Pierre et Miquelon).'